CELEX: 32020R0183
Language: fi
Date: 2020-02-05 00:00:00
Title: Komission asetus (EU) 2020/183, annettu 5 päivänä helmikuuta 2020, turskaa alueilla 1 ja 2b koskevan kalastuskiellon vahvistamisesta useiden jäsenvaltioiden lipun alla purjehtivien alusten osalta

11.2.2020   
               
               
                  FI
               
               
                  Euroopan unionin virallinen lehti
               
               
                  L 38/37
               
            
         KOMISSION ASETUS (EU) 2020/183,
         annettu 5 päivänä helmikuuta 2020,
         turskaa alueilla 1 ja 2b koskevan kalastuskiellon vahvistamisesta useiden jäsenvaltioiden lipun alla purjehtivien alusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksessa (EU) 2020/123 (2) säädetään kiintiöistä vuodeksi 2020.
                  
               
                     (2)
                  
                  
                     Komission saamien tietojen mukaan useiden jäsenvaltioiden lipun alla purjehtivien tai kyseisissä jäsenvaltioissa rekisteröityjen alusten turskasaaliit alueilla 1 ja 2b ovat täyttäneet ”muiden jäsenvaltioiden” vuoden 2020 kiintiön.
                  
               
                     (3)
                  
                  
                     Sen vuoksi on tarpeen kieltää tietyt kyseistä kantaa koskevat kalastustoimet,
                  
               ON HYVÄKSYNYT TÄMÄN ASETUKSEN:
         
            1 artikla
            Kiintiön täyttyminen
            Kiintiössä ”Muut jäsenvaltiot” kalastavien jäsenvaltioiden vuotta 2020 koskevan kalastuskiintiön katsotaan alueilla 1 ja 2b täyttyneen tämän asetuksen liitteessä tarkoitetun turskakannan osalta mainitussa liitteessä vahvistetusta päivämäärästä alkaen.
         
         
            2 artikla
            Kiellot
            Kielletään tämän asetuksen liitteessä tarkoitetussa kiintiössä ”Muut jäsenvaltiot” kalastavien jäsenvaltioiden lipun alla purjehtivilta aluksilta tai kyseisissä jäsenvaltioissa rekisteröidyiltä aluksilta 1 artiklassa tarkoitetun kannan kalastus samassa liitteessä vahvistetusta päivästä alkaen. Erityisesti kielletään näillä aluksilla pyydettyjen kyseiseen kantaan kuuluvien kalojen aluksella pitäminen, siirtäminen, jälleenlaivaaminen ja purkaminen mainitun päivän jälkeen.
         
         
            3 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.
            
               
                  Komission puolesta,
               
               
                  puheenjohtajan nimissä
               
               Virginijus SINKEVIČIUS
               
                  Komission jäsen
               
            
         
         
            (1)  EUVL L 343, 22.12.2009, s. 1.
         
            (2)  Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).
      
      
         
            LIITE
            
                        Nro
                     
                     
                        01/TQ/123
                     
                  
                        Jäsenvaltio
                     
                     
                        Jäsenvaltiot, jotka kalastavat kiintiössä ”Muut jäsenvaltiot”
                     
                  
                        Kanta
                     
                     
                        COD/1/2B.
                     
                  
                        Laji
                     
                     
                        Turska (Gadus morhua)
                     
                  
                        Alue
                     
                     
                        1 ja 2b
                     
                  
                        Kalastuksen lopettamisen päivämäärä
                     
                     
                        11.1.2020 klo 11:00 UTC